钦定古今图书集成/理学汇编/字学典/第089卷 > 《又启》陶弘景
## 钦定古今图书集成/理学汇编/字学典/第089卷 > 《又启》陶弘景

逸少自吴兴以前诸书，犹为未称，凡厥好迹，皆是向
在会稽时永和十许年中者。从失郡告灵不仕以后，
略不复自书，皆使此一人世中不能别也。见其缓异，
呼为“末年书。”逸少亡后，子敬年十七八，全仿此人书，
故遂成与之相似。今圣旨标题，足使众识顿悟于逸
少无复末年之讥。阮研近闻有一人学研书，遂不复
可别。臣比廓摹所得，虽粗写字形，而无复其用笔迹
势，不审前后诸卷一两条，谨密者可得在出装之例，
复蒙垂给至年末间否？此泽自天，直以启审，非敢必
觊。